
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1703 


18 Δεκεμβρίου 2001 


ΑΠΟΦΑΣΕΙΣ 

Αριθ. 1113926/1557/Α0006 

Μεταβίβαση αρμοδιοτήτων και εξουσίας να υπογράφουν 
"Με Εντολή Υπουργού" στο Γενικό Γραμματέα, στο Γε¬ 
νικό Γραμματέα Δημοσιονομικής Πολιτικής, στο Γενι¬ 
κό Γ ραμματέα Πληροφοριακών Συστημάτων, στον Ει¬ 
δικό Γραμματέα του ΣΔΟΕ, στους Γενικούς Διευθυ¬ 
ντές και στους Προϊσταμένους Διευθύνσεων, 
Τμημάτων και Αυτοτελών Γραφείων της Κεντρικής 
Υπηρεσίας και των Ειδικών Αποκεντρωμένων Υπηρε¬ 
σιών του Υπουργείου Οικονομικών. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25, 26 και 29 του Ν.1558/1985 "Κυ¬ 
βέρνηση και Κυβερνητικά Όργανα (Α' 137). 

β) Του άρθρου 81 του Ν.1892/1990 "Για τον εκσυγχρο¬ 
νισμό και την ανάπτυξη και άλλες διατάξεις" (Α’ 101). 

γ) Του άρθρου 1 παρ.4του Ν.2343/1995 "Αναδιάρθρω¬ 
ση Υπηρεσιών του Υπουργείου Οικονομικών και άλλες 
διατάξεις" (Α'211) καιπαρ. 5του ιδίου άρθρου, όπωςτρο- 
ποποιήθηκεμετηνπαρ. 3του άρθρου 6του Ν. 2390/1996 
(Α' 54). 

δ) Του Π.Δ 284/1988 "Οργανισμός του Υπουργείου 
Οικονομικών (Α' 128), όπως ισχύει. 

ε) Του άρθρου 29 Α'του Ν. 1558/1985, όπως συμπληρώ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε μετηνπαρ. 2ατου άρθρου 1 του Ν. 2469/1997 
(Α' 38). 

2. Τηναριθμ 1100383/1330/Α0006/31.10.2001 απόφα¬ 
ση του Υπουργού Οικονομικών "Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών " (Β' 1485). 

3. Την αριθμ. 1086421 /2042/0006/30.11.1990 κοινή από¬ 
φαση των Υπουργών Προεδρίας της Κυβέρνησης και Οι¬ 
κονομικών "Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ.1 του άρθρου 81 του Ν. 1892/1990" 
(Β' 756). 

4. Την υφιστάμενη ανάγκη περιορισμού των υπογρα¬ 
φών στις διοικητικές πράξεις και μεταβίβασης της εξου¬ 
σίας υπογραφής "Με Εντολή Υπουργού" στους Γενικούς 


Γραμματείς και Προϊσταμένους Οργανικών Μονάδωντου 
Υπουργείου. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Μεταβιβάζουμε: 

α) στο Γενικό Γ ραμματέα του Υπουργείου Οικονομικών 
τις παρακάτω αρμοδιότητες και την εξουσία υπογραφής 
"Με εντολή Υπουργού" και 

β) στο Γενικό Γραμματέα Δημοσιονομικής Πολιτικής, 
στο Γενικό Γραμματέα Πληροφοριακών Συστημάτων, 
στον Ειδικό Γ ραμματέα του ΣΔΟΕ, στους Γ ενικούς Διευ¬ 
θυντές, στους Προϊσταμένους Διευθύνσεων, Τμημάτων, 
και Αυτοτελών Γ ραφείων της Κεντρικής Υπηρεσίας και 
των Ειδικών Αποκεντρωμένων Υπηρεσιών του Υπουργεί¬ 
ου Οικονομικών, την εξουσία να υπογράφουν "Με Εντολή 
Υπουργού", αποφάσεις, έγγραφα, εντολές ή άλλες πρά¬ 
ξεις, ως ακολούθως: 

Άρθρο 1 

Γ ενικός Γ ραμματέας 

1 .α) Υπογραφή αποφάσεων εξουσιοδότησης υπαλλή¬ 
λων για το χειρισμό διαβαθμισμένου υλικού, άρσης εξου¬ 
σιοδότησης ομάδων πολιτικής άμυνας των κτιρίων του 
Υπουργείου και όλων των άλλων Υπηρεσιών που υπάγο¬ 
νται σ’αυτό, καθώς και συγκρότησης επιτροπών κατα¬ 
στροφής διαβαθμισμένου υλικού. 

β) Χειρισμός θεμάτων του Ν. 1264/1982, όπως τροπο¬ 
ποιήθηκε και συμπληρώθηκε με τις διατάξεις του 
Ν.1915/1990 και του Ν. 2224/1994. 

γ) Θέματα συναρμοδιότητας Υπηρεσιών, που υπάγο¬ 
νται σε διαφορετικές Γενικές Διευθύνσεις και Ειδικές 
Γ ραμματείες. 

δ) Έγγραφα που απευθύνονται σε συναρμόδια Υπουρ¬ 
γεία, στη ΜΕΑ ή άλλους εθνικούς εκπροσωπευτικούς μας 
φορείς, σε διεθνείς οργανισμούς ή ξένες ομόλογες Διοι¬ 
κήσεις, εφόσον διατυπώνονται θέσεις ή εκτιμήσεις ή δί¬ 
δονται οδηγίες ή απαντήσεις επί θεμάτων γενικότερου εν¬ 
διαφέροντος, στα πλαίσια της Κυβερνητικής πολιτικής, 
και εφόσον, λόγω εξαιρετικής ειδικής διαδικασίας, εθιμο¬ 
τυπίας ή πρωτοκόλλου, πρέπει να υπογραφούν από το Γε¬ 
νικό Γ ραμματέα. 

ε) Έκδοση εγκυκλίων και οδηγιών για τη μεθόδευση και 
το συντονισμό της δραστηριότητας των Γ ραφείων Υπη¬ 
ρεσιακών Συμβουλίων. 

στ) Ερωτήματα προς το Ν.Σ.Κ επί θεμάτων αρμοδιότη¬ 
τας της Διεύθυνσης Οργάνωσης και επί θεμάτων οργά¬ 
νωσης αρμοδιότητας της Διεύθυνσης Προσωπικού και 
Τεχνικής Υποστήριξης. 

2. Ο Γενικός Γραμματέαςτου Υπουργείου Οικονομικών 
έχει την εξουσία υπογραφής "Με Εντολή Υπουργού" και 
για τα θέματα που ανατίθενται με την παρούσα απόφαση 
στους Γενικούς Διευθυντές Οικονομικής Επιθεώρησης, 
Διοικητικής Υποστήριξης και Γενικού Χημείου του Κρά¬ 
τους, σε περίπτωση έλλειψης, απουσίας ή κωλύματος αυ¬ 
τών. 

3. Ο Γ ενικός Γ ραμματέας έχει επίσης την αρμοδιότητα 
εποπτείας της Σχολής Επιμόρφωσης Υπαλλήλων Υπουρ¬ 
γείου Οικονομικών (ΣΕΥΥΟ). 

Άρθρο 2 

Γ ενικός Γ ραμματέας Δημοσιονομικής Πολιτικής 
1 ,α) Υπογραφή αποφάσεων εξουσιοδότησης υπαλλή¬ 
λων για το χειρισμό διαβαθμισμένου υλικού, άρσης εξου¬ 
σιοδότησης, συγκρότησης ομάδων Πολιτικής Άμυνας 
των κτιρίων της Γενικής Γραμματείας Δημοσιονομικής 
Πολιτικής, καθώς και συγκρότησης επιτροπών καταστρο¬ 
φής διαβαθμισμένου υλικού. 

β) Χειρισμός θεμάτωντου Ν. 1264/82, όπως τροποποιή¬ 
θηκε και συμπληρώθηκε με τις διατάξεις του Ν.1915/90 
και του Ν. 2224/94. 

γ) Θέματα για τα οποία υπάρχει συναρμοδιότητα Διευ¬ 
θύνσεων, που υπάγονται σε διαφορετικές Γενικές Διευ¬ 
θύνσεις. 

δ) Έγγραφα που απευθύνονται σε συναρμόδια Υπουρ¬ 
γεία, στη ΜΕΑ/ΕΕ ή άλλους εθνικούς εκπροσωπευτικούς 
μας φορείς, σε διεθνείς οργανισμούς ή ξένες ομόλογες 
Διοικήσεις, εφόσον διατυπώνονται θέσεις ή εκτιμήσεις ή 
δίδονται οδηγίες ή απαντήσεις επί θεμάτων γενικότερου 
ενδιαφέροντος, στα πλαίσια της Κυβερνητικής Πολιτικής, 
και εφόσον, λόγω εξαιρετικής, ειδικής διαδικασίας, εθι¬ 
μοτυπίας ή πρωτοκόλλου, πρέπει να υπογράφονται από 
το Γ ενικό Γ ραμματέα. 

ε) Έκδοση εγκυκλίων και οδηγιών για τη λειτουργίατων 
Γ ραφείων Υπηρεσιακών Συμβουλίων αρμοδιότητας της 
Γ ενικής Γ ραμματείας Δημοσιονομικής Πολιτικής. 

στ) Ερωτήματα προςτο Ν.Σ.Κ. επί θεμάτων οργάνωσης 
των Υπηρεσιών της Γεν. Γραμματείας Δημοσιονομικής 
Πολιτικής. 

2. Ο Γενικός Γραμματέας Δημοσιονομικής Πολιτικής, 
έχει την εξουσία υπογραφής "Με Εντολή Υπουργού" και 
για τα θέματα, που ανατίθενται με την παρούσα απόφαση 
στο Γενικό Διευθυντή Διοίκησης και Δημοσιονομικών 
Ελέγχων, σε περίπτωση έλλειψης, απουσίας ή κωλύμα¬ 
τος αυτού. 

Άρθρο 3 

Γ ενικός Γ ραμματέας Πληροφοριακών Συστημάτων 
1. α) Θέματα συναρμοδιότητας Υπηρεσιών της Γ ενικής 
Διεύθυνσης ΚΕΠΥΟ, και των συλλογικών οργάνων, Επι¬ 
τροπών και Ομάδων Έργου Πληροφοριακών Συστημά¬ 
των και συναφών έργων του τομέα ευθύνης του Υπουρ¬ 
γείου Οικονομικών που υπάγονται στη Γενική Γραμματεία 
Πληροφοριακών Συστημάτων. 

β) Έγγραφα που απευθύνονται σε συναρμόδια Υπουρ¬ 
γεία, στη ΜΕΑ ή άλλους εθνικούς εκπροσωπευτικούς μας 
φορείς, σε διεθνείς οργανισμούς ή ξένες ομόλογες Διοι¬ 
κήσεις, εφόσον διατυπώνονται θέσεις ή εκτιμήσεις ή δί¬ 
δονται οδηγίες ή απαντήσεις επί θεμάτων γενικότερου εν¬ 


διαφέροντος, στα πλαίσια της κυβερνητικής πολιτικής, 
και εφόσον, λόγω εξαιρετικής ειδικής διαδικασίας, εθιμο¬ 
τυπίας ή πρωτοκόλλου, πρέπει να υπογραφούν από το Γ ε¬ 
νικό Γ ραμματέα Πληροφοριακών Συστημάτων. 

2.0 Γ ενικός Γ ραμματέας Πληροφοριακών Συστημάτων 
έχει την εξουσία υπογραφής "Με Εντολή Υπουργού" και 
για τα θέματα, που ανατίθενται με την παρούσα απόφαση 
στο Γενικό Διευθυντή ΚΕΠΥΟ, σε περίπτωση έλλειψης, 
απουσίας ή κωλύματος αυτού. 

Άρθρο 4 

Ειδικός Γ ραμματέας Σ.Δ.Ο.Ε 

1. α) Παροχή γενικών οδηγιών και έκδοση εγκυκλίων για 
θέματα αρμοδιότητας των υπηρεσιών του Σ.Δ.Ο.Ε. 

β) Έκδοση αποφάσεων, εγκυκλίων και εγγράφων αρ¬ 
μοδιότητας περισσοτέρων της μίας Διευθύνσεων του 
Σ.Δ.Ο.Ε. 

γ) Απαντήσεις σε αιτήματα συνδέσμων ή επαγγελματι¬ 
κών ενώσεων. 

δ) Απαντήσεις σε δεύτερο βαθμό σε αιτήσεις, υπομνή¬ 
ματα και αναφορές πολιτών. 

ε) Έκδοση αποφάσεων μετάβασης των υπαλλήλων του 
Σ.Δ.Ο.Ε στο εξωτερικό για υπηρεσία, καθώς και ερωτή¬ 
ματα και αποφάσεις χορήγησης άδειας στους υπαλλή¬ 
λους αυτούς για εκπαίδευση ή μετεκπαίδευση στο εξωτε¬ 
ρικό ή εσωτερικό. 

στ) Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών, εκτός αναρρωτικών, στους Προϊσταμέ¬ 
νους Διευθύνσεων και Αναπληρωτές Προϊσταμένους Δι- 
ευθύνσεωντης Κεντρικής Υπηρεσίας του Σ.Δ.Ο.Ε, καθώς 
και σε Προϊσταμένους των Περιφερειακών Διευθύνσεων 
του Σ.Δ.Ο.Ε. 

ζ) Έγγραφα που απευθύνονται σε συναρμόδια Υπουρ¬ 
γεία, στη ΜΕΑ/ΕΕ ή άλλους εθνικούς εκπροσωπευτικούς 
μας φορείς, σε διεθνείς οργανισμούς ή ξένες ομόλογες 
διοικήσεις, εφόσον διατυπώνονται θέσεις ή εκτιμήσεις ή 
δίδονται οδηγίες ή απαντήσεις επί θεμάτων γενικότερου 
ενδιαφέροντος, στα πλαίσια της κυβερνητικής πολιτικής 
και εφόσον, λόγω εξαιρετικής ειδικής διαδικασίας, εθιμο¬ 
τυπίας ή πρωτοκόλλου, πρέπει να υπογραφούν από τον 
Ειδικό Γ ραμματέα. 

η) Έκδοση αποφάσεων μετακίνησης εκτός έδρας σε 
Προϊσταμένους Διευθύνσεων, Αναπληρωτές Προϊσταμέ¬ 
νους Διευθύνσεων και Προϊσταμένους Υποδιευθύνσεων 
της Κεντρικής Υπηρεσίας και των Περιφερειακών Διευ¬ 
θύνσεων Σ.Δ.Ο.Ε. 

θ) Μετακίνηση υπαλλήλων από Διεύθυνση σε Διεύθυν¬ 
ση της Κεντρικής Υπηρεσίας του Σ.Δ.Ο.Ε. 

ι) Έκδοση ειδικών εντολών στις Περιφερειακές Διευ¬ 
θύνσεις για διενέργεια ελέγχων, εκτός της κατά τόπον 
αρμοδιότητάς τους. 

ια) Ερωτήματα προς το Νομικό Συμβούλιο του Κράτους 
(Ν.Σ.Κ) επί θεμάτων αρμοδιότητας των υπηρεσιών του 
Σ.Δ.Ο.Ε. 

ιβ) Εισήγηση για την αναγκαία επαγγελματική κατάρτι¬ 
ση, εκπαίδευση και επιμόρφωση του προσωπικού του 
Σ.Δ.Ο.Ε. 

ιγ) Έκδοση εντολών λήψης μέτρων πρόληψης και κατα¬ 
στολής του οικονομικού εγκλήματος. 

ιδ) Έγκριση συμμετοχής των υπαλλήλων σε εκπαιδευτι¬ 
κά προγράμματα που οργανώνονται από τη Σ.Ε.Υ.Υ.Ο ή 
άλλους φορείς. 

ιε) Αποφάσεις έγκρισης διάθεσης αυτοκινήτων στο 
Σ.Δ.Ο.Ε, σύμφωνα με τις διατάξεις της παρ.18 του άρ¬ 
θρου 13τουΝ. 2601/99 (Α'81). 

2. Σε περίπτωση έλλειψης, απουσίας ή κωλύματος του 
Ειδικού Γραμματέατου Σ.Δ.Ο.Ε, την εξουσία να υπογρά¬ 
φει "Με Εντολή Υπουργού", για τα θέματα που ανατίθενται 
με την παρούσα σ’αυτόν, ασκεί ο Γενικός Γραμματέας 
του Υπουργείου Οικονομικών. 

Άρθρο 5 

Γενικοί Διευθυντές 

1. Γ ενικός Διευθυντής Οικονομικής Επιθεώρησης: 

α) Έκδοση εντολών προς τους Οικονομικούς Επιθεω¬ 
ρητές, για τη διενέργεια επιθεωρήσεων, διαχειριστικών 
ελέγχων και ερευνών, στις περιπτώσεις που δεν υπάγο¬ 
νται στην κατά τόπον αρμοδιότητα των Οικονομικών Επι¬ 
θεωρήσεων, στις οποίες αυτοί υπηρετούν. 

β) Παροχή γενικών οδηγιών για τη λειτουργία των Οικο¬ 
νομικών Επιθεωρήσεων. 

γ) Χορήγηση κανονικών αδειών απουσίας μέχρι 25 ημε¬ 
ρών (και επαύξηση αυτών λόγω αναπηρίας), καθώς και 
αδειών άνευ αποδοχών μέχρι 30 εργασίμων ημερών, 
αναρρωτικών αδειών και ειδικών αδειών, στους Προϊστα- 
μένουςτων ΔιευθύνσεωντηςΚΥ και των Οικονομικών Επι¬ 
θεωρήσεων, ως και παραπομπή τους στις Υγειονομικές 
Επιτροπές. 

δ) Χορήγηση αναρρωτικών αδειών στους Προϊσταμέ¬ 
νους των Διευθύνσεων της Γενικής Διεύθυνσης Οικονομι¬ 
κής Επιθεώρησης και των Οικονομικών Επιθεωρήσεων, με¬ 
τά από γνωμάτευση της αρμόδιας Υγειονομικής Επιτρο¬ 
πής, καθώς και άσκηση ενδίκων μέσων για τα θέματα αυτά. 

2. Γ ενικός Διευθυντής Διοικητικής Υποστήριξης 

α) Παροχή γενικών οδηγιών και έκδοση εγκυκλίων για 
την οργάνωση των υπηρεσιών του Υπουργείου Οικονομι¬ 
κών, εκτός της Γ ενικής Γ ραμματείας Δημοσιονομικής Πο¬ 
λιτικής και της Γ ενικής Διεύθυνσης Γ.Χ. Κ. 

β) Σύσταση, συγκρότηση και ορισμός μελών συλλογι¬ 
κών οργάνων, ευκαιριακού χαρακτήρα. 

γ) Συγκρότηση και ορισμός μελών συλλογικών οργά¬ 
νων, μόνιμου χαρακτήρα, του Υπουργείου Οικονομικών, 
που ανήκουν στην αρμοδιότητα της Διεύθυνσης Οργά¬ 
νωσης, εκτός εκείνων, για τα οποία η αρμοδιότητα αυτή 
ανατίθεται με την παρούσα απόφαση σε άλλα όργανα του 
Υπουργείου Οικονομικών, πλην Διοικητικών Συμβουλίων 
εποπτευόμενων Νομικών Προσώπων και Υπηρεσιακών 
Συμβουλίων. 

δ) Ορισμός εκπροσώπων σε συλλογικά όργανα άλλων 
Υπουργείων και Φορέων, από Υπηρεσίες του Υπουργείου 
Οικονομικών, τα θέματα οργάνωσης των οποίων ανήκουν 
στην αρμοδιότητα της Διεύθυνσης Οργάνωσης αυτού. 

3. Γενικός Διευθυντής Διοίκησης και Δημοσιονομικών 
Ελέγχων 

Σύσταση, συγκρότηση και ορισμός μελών Επιτροπών ή 
Ομάδων Εργασίας της Γ ενικής Γ ραμματείας Δημοσιονο¬ 
μικής Πολιτικής. 

4. Γενικός Διευθυντής Γ.Χ.Κ. 

α) Παροχή γενικών οδηγιών και έκδοση εγκυκλίων για 
την οργάνωση των Υπηρεσιών αρμοδιότητας της Γενικής 
Διεύθυνσης Γ.Χ.Κ. 

β) Σύσταση, συγκρότηση και ορισμός μελών Επιτροπών 
ή Ομάδων Εργασίας του Υπουργείου Οικονομικών, που 
ανήκουν στην αρμοδιότητα της Γενικής Διεύθυνσης 
Γ.Χ.Κ. 


5. Γενικός Διευθυντής ΚΕ.Π.Υ.Ο. 

Σύσταση, συγκρότηση και ορισμός μελών Επιτροπών ή 
Ομάδων Εργασίας, ευκαιριακού χαρακτήρα, από υπαλ¬ 
λήλους του ΚΕ.Π.Υ.Ο για θέματα αρμοδιότητας του 
ΚΕ.Π.Υ.Ο. 

Άρθρο 6 

Προϊστάμενοι των Διευθύνσεων Διοικητικού, Προσωπι¬ 
κού Δ.Ο.Υ, Προσωπικού Τελωνείων, Προσωπικού Γ.Λ.Κ, 

Προσωπικού και Τεχνικής Υποστήριξης και Προσωπι¬ 
κού Οικονομικής Επιθεώρησης 

I. ΓΕΝΙΚΑ, ΚΑΤΑ ΛΟΓΟ ΑΡΜΟΔΙΟΤΗΤΑΣ: 

α) Πράξεις για την πρόσληψη και το διορισμό μονίμων 
υπαλλήλων. 

β) Ενέργειες για την προκήρυξη πλήρωσης θέσεων. 

γ) Προτάσεις για την εγγραφή προβλέψεων θέσεων 
προσωπικού. 

II. ΕΙΔΙΚΑ 

1. Προϊστάμενος της Διεύθυνσης Προσωπικού Γ.Λ.Κ. 

α) Διαδικαστικές ενέργειες για την έκδοση Προεδρικών 

Διαταγμάτων ή άλλων πράξεων σύστασης, κατάργησης, 
αναδιάρθρωσης και λειτουργίας υπηρεσιών της Γενικής 
Γ ραμματείας Δημοσιονομικής Πολιτικής. 

β) Διαδικαστικές ενέργειες για την έκδοση αποφάσεων 
ορισμού εκπροσώπων της Γενικής Γραμματείας Δημο¬ 
σιονομικής Πολιτικής σε Διοικητικά Συμβούλια Ν.Π.Δ.Δ, 
Δημοσίων Επιχειρήσεων και Οργανισμών (ΔΕΚΟ), Επι¬ 
τροπές και σε άλλα συλλογικά όργανα ή ομάδες εργα¬ 
σίας άλλων Υπουργείων, εκτός των διαδικαστικών ενερ¬ 
γειών για τη σύσταση, συγκρότηση και ορισμό μελών επι¬ 
τροπών για θέματα προμηθειών (διενέργειας διαγω¬ 
νισμών προμηθειών, παραλαβής υλικών, ανάθεσης εργα¬ 
σιών κλπ). 

γ) Αιτήματα επεξεργασίας κανονιστικών Προεδρικών 
Διαταγμάτων προς το Σ.τ.Ε. 

δ) Κατανομή θέσεων προσωπικού κατά οργανική μονά¬ 
δα. 

2. Προϊστάμενος της Διεύθυνσης Προσωπικού και Τε¬ 
χνικής Υποστήριξης 

α) Διαδικαστικές ενέργειες για την έκδοση Προεδρικών 
Διαταγμάτων ή άλλων πράξεων σύστασης, κατάργησης, 
αναδιάρθρωσης και λειτουργίας Υπηρεσιών της Γενικής 
Διεύθυνσης Γ.Χ.Κ. 

β) Διαδικαστικές ενέργειες για την έκδοση αποφάσεων 
σύστασης, συγκρότησης και ορισμού μελών σε συλλογι¬ 
κά όργανα γενικά, καθώς και ορισμού εκπροσώπων της 
Γ ενικής Διεύθυνσης Γ.Χ.Κ. σε επιτροπές και άλλα συλλο¬ 
γικά όργανα ή ομάδες εργασίας άλλων Υπουργείων, πε- 
ριλαμβανομένων και των διαδικαστικών ενεργειών για τη 
σύσταση, συγκρότηση και ορισμό μελών επιτροπών και 
ομάδων εργασίας για θέματα προμηθειών (διενέργειας 
διαγωνισμών προμηθειών, παραλαβής υλικών, ανάθεσης 
εργασιών κλπ). 

γ) Αιτήματα επεξεργασίας κανονιστικών Προεδρικών 
Διαταγμάτων προς το Σ.τ.Ε. 

δ) Κατανομή θέσεων προσωπικού κατά οργανική μονά¬ 
δα. 

3. Προϊστάμενος της Διεύθυνσης Προσωπικού Επιθεώ¬ 
ρησης: 

α) Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης όλων των υπαλλήλων με 
οποιαδήποτε σχέση εργασίας, εκτός των περιπτώσεων 

που η αρμοδιότητα αυτή ανατίθεται με την παρούσα ή 
ανήκει σε άλλα όργανα. 

β) Διαδικαστικές ενέργειες για μετάβαση υπαλλήλων 
στο εξωτερικό για υπηρεσία ή εκπαίδευση. 

γ) Διαδικαστικές ενέργειες για την παροχή ηθικών αμοι¬ 
βών ή βραβείων σε υπαλλήλους. 

δ) Χορήγηση κανονικών και λοιπών αδειών (φοιτητικών 
κλπ), εκτός αναρρωτικών, σε Προϊσταμένους Τμημάτων 
της Κ.Υ της Γενικής Διεύθυνσης Οικονομικής Επιθεώρη¬ 
σης, εκτός των περιπτώσεων, που η αρμοδιότητα αυτή 
ανήκει σε άλλα όργανα. 

ε) Χορήγηση αδειών χωρίς αποδοχές σε όλους τους 
υπαλλήλους της Κ.Υ της Γενικής Διεύθυνσης Οικονομι¬ 
κής Επιθεώρησης, εκτός των περιπτώσεων που η αρμο¬ 
διότητα μεταβιβάζεται με την παρούσα ή ανήκει σε άλλα 
όργανα. 

στ) Αποφάσεις χορήγησης ή μη μισθολογικού κλιμακί¬ 
ου, σύμφωνα με τις διατάξεις των άρθρων 4,5 και 6 του 
Ν. 2470/97. 

ζ) Αποφάσεις χορήγησης επιδόματος μεταπτυχιακών 
σπουδών. 

η) Πράξεις υποβιβασμού λόγω μη προαγωγής, σύμφω¬ 
να με τις κείμενες διατάξεις. 

θ) Πράξεις για τη θέση υπαλλήλων σε διαθεσιμότητα ή 
σε κατάσταση αργίας. 

ι) Πράξεις λύσης της υπαλληλικής σχέσης λόγω απο¬ 
δοχής παραίτησης και λόγω απόλυσης, για τις περιπτώ¬ 
σεις του άρθρου 153 του Ν. 2683/99, εκτός της υπό στοι¬ 
χείο δ' περίπτωσης. 

ια) Αποφάσεις για τη μετακίνηση εκτός έδρας, για εκτέ¬ 
λεση υπηρεσίας στο εσωτερικό, των υπαλλήλων με οποι¬ 
αδήποτε σχέση εργασίας, εκτός των περιπτώσεων, που η 
αρμοδιότητα ανήκει σε άλλα όργανα. 

ιβ) Υπογραφή και αποστολή μηνιαίων καταστάσεων οι¬ 
κονομικών μεταβολών (μισθολογικών κλιμακίων και χρο- 
νοεπιδομάτων) των υπαλλήλων της Γ ενικής Διεύθυνσης 
Οικονομικής Επιθεώρησης στη Γενική Γραμματεία Δημο¬ 
σιονομικής Πολιτικής για την υλοποίηση των διατάξεων 
του Ν. 2303/95. 

ιγ) Υπογραφή και αποστολή των μηνιαίων καταστάσεων 
στις αρμόδιες Υ.Δ. Ε με τον κατά κλάδο αριθμό των υπαλ¬ 
λήλων του Υπουργείου, που εξελίσσονται σε ανώτερο μι- 
σθολογικό κλιμάκιο, μέσα στο ίδιο χρονικό διάστημα, 
σύμφωνα με τις διατάξειςτου Ν. 2362/95. 
ιδ) Ενέργειες για την προκήρυξη πλήρωσης θέσεων, 
ιε) Προτάσεις καθιέρωσης υπερωριακής εργασίας για 
το προσωπικό ιδιωτικού δικαίου στο Υπουργείο Εργασίας 
και Κοινωνικών Ασφαλίσεων κατά την απασχόλησή του 
τις Κυριακές και τις εξαιρέσιμες ημέρες. 

ιστ) Ερωτήματα και αποφάσεις για τη χορήγηση άδειας 
για την άσκηση ιδιωτικού έργου με αμοιβή. 

ιζ) Ορισμός υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, συ¬ 
νεδρίων, σεμιναρίων και εκπαιδευτικών προγραμμάτων 
εσωτερικού. 

ιη) Λύση της σύμβασης εργασίας του προσωπικού με 
σχέση εργασίας ιδιωτικού δικαίου, εκτός από την περί¬ 
πτωση λύσης της σχέσης λόγω ορίου ηλικίας. 

ιθ) Πράξεις μονιμοποίησης ή μη και απόλυσης λόγω μη 
μονιμοποίησης σύμφωνα με τις κείμενες διατάξεις. 

κ) Προτάσεις για εγγραφή προβλέψεων θέσεων προ¬ 
σωπικού και χορήγηση κανονικής άδειας για λουτροθε- 
ραπεία-αεροθεραπεία (Ν. 1487/50). 


κα) Έγκριση μετακίνησης εκτός έδρας για υπηρεσια¬ 
κούς λόγους στο εσωτερικό, των Προϊσταμένων Διευθύν¬ 
σεων και Τμημάτων της Κεντρικής Υπηρεσίας της Γενικής 
Διεύθυνσης Οικονομικής Επιθεώρησης, των Προϊσταμέ¬ 
νων των Οικονομικών Επιθεωρήσεων, καθώς και των Οι¬ 
κονομικών Επιθεωρητών και του λοιπού προσωπικού, που 
υπηρετούν στην Κεντρική Υπηρεσία της Γ ενικής Διεύθυν¬ 
σης Οικονομικής Επιθεώρησης. 

κβ) Έγκριση μετακίνησης εκτός έδρας για υπηρεσια¬ 
κούς λόγους, των Οικονομικών Επιθεωρητών που υπηρε¬ 
τούν στις Οικονομικές Επιθεωρήσεις, εφόσον πρόκειται 
για μετακίνησή τους, εκτόςτων ορίωντης κατά τόπον αρ¬ 
μοδιότητας της Οικονομικής Επιθεώρησης, στην οποία 
υπηρετούν. 

Άρθρο 7 

Προϊστάμενοι Διευθύνσεων Οργάνωσης, Παλλαϊκής 
Άμυνας - Πολιτικής Σχεδίασης Έκτακτης Ανάγκης 
(ΠΑΜ-ΠΣΕΑ), Επιθεώρησης Υπηρεσιών και Επιθεώρη¬ 
σης Δημοσίων Διαχειρίσεων Ν.Π και ΔΕΚΟ. 

I. ΓΕΝΙΚΑ ΚΑΤΑ ΛΟΓΟ ΑΡΜΟΔΙΟΤΗΤΑΣ: 

α) Ενέργειες πράξεων, με τις οποίες παρέχονται στατι¬ 
στικά στοιχεία ή άλλες πληροφορίες. 

β) Ενέργειες πράξεων που απευθύνονται στις Αρχές, 
που εξαρτώνται από το Υπουργείο Οικονομικών, με τις 
οποίες περατούνται υποθέσεις, που έχει αποφασίσει 
προηγούμενα το κατά το νόμον αρμόδιο όργανο. 

γ) Παροχή οδηγιών στις Περιφερειακές Υπηρεσίες για 
την εφαρμογή των διατάξεων και υπουργικών αποφάσε¬ 
ων για αντικείμενα της αρμοδιότητάς τους, μέσα στα 
πλαίσια της ισχύουσας νομοθεσίας και διοικητικής νομο¬ 
λογίας. 

δ) Αλληλογραφία με Διευθύνσεις του Υπουργείου Οικο¬ 
νομικών ή άλλων Υπουργείων ή με Περιφερειακές Υπηρε¬ 
σίες, για τρέχοντα υπηρεσιακά θέματα. 

ε) Έγκριση χορήγησης αντιγράφων εμπιστευτικών εγ¬ 
γράφων. 

στ) Απαντήσεις σε πρώτο βαθμό, σε αιτήσεις, υπομνή¬ 
ματα ή αναφορές παραπόνων πολιτών. 

ζ) Αποφάσεις μετακίνησης υπαλλήλων μέσα στη Διεύ¬ 
θυνση. 

η) Έγκριση τοποθέτησης στο αρχείο πορισμάτων διοι¬ 
κητικών ανακρίσεων και ερευνών, εμπιστευτικών εγγρά¬ 
φων, καθώς και εγγράφων με θέματα αρμοδιότητας πε¬ 
ρισσοτέρων Τμημάτων, για τα οποία δεν απαιτούνται πε¬ 
ραιτέρω ενέργειες. 

θ) Έκθεση απόψεων της Διεύθυνσης στο Σ.τ.Ε ή άλλο 
αρμόδιο Διοικητικό Δικαστήριο για προσφυγές ή αιτήσεις 
ακύρωσης διοικητικών πράξεων, καθώς και παροχή σχε¬ 
τικών στοιχείων. 

ι) Αποφάσεις συγκρότησης συνεργείου υπερωριακής 
εργασίας, εργασίας κατάτις νυκτερινές ώρες και κατά τις 
αργίες και εξαιρέσιμες ημέρες και ορισμού των υπαλλή¬ 
λων, που μετέχουν σ’αυτό. 

II. ΕΙΔΙΚΑ 

1. Προϊστάμενος της Διεύθυνσης Οργάνωσης, 
α) Διαδικαστικές ενέργειες για την έκδοση Προεδρικών 
Διαταγμάτων ή άλλων πράξεων σύστασης, κατάργησης, 
αναδιάρθρωσης και λειτουργίας Υπηρεσιών του Υπουρ¬ 
γείου Οικονομικών και των εποπτευομένων απ’ αυτό Νο¬ 
μικών Προσώπων, εκτός των Υπηρεσιών της Γενικής 
Γραμματείας Δημοσιονομικής Πολιτικής και της Γενικής 
Διεύθυνσης Γ.Χ.Κ. 

β) Διαδικαστικές ενέργειες για την έκδοση αποφάσεων 
ορισμού μελών σε συλλογικά όργανα γενικά, καθώς και 
ορισμού εκπροσώπων του Υπουργείου Οικονομικών σε 
Διοικητικά Συμβούλια και άλλα συλλογικά όργανα, που 
προβλέπεται η συμμετοχή υπαλλήλων του Υπουργείου 
Οικονομικών, εκτός των διαδικαστικών ενεργειών για τη 
σύσταση, συγκρότηση και ορισμό μελών επιτροπών και 
Ομάδων Εργασίας σε θέματα προμηθειών (διενέργειας 
διαγωνισμών, προμηθειών, παραλαβής υλικών, ανάθε¬ 
σης εργασιών κλπ), καθώς και των περιπτώσεων που η 
αρμοδιότητά τους έχει μεταβιβασθεί στη Γενική Γραμμα- 
τεία Δημοσιονομικής Πολιτικής και τη Γενική Διεύθυνση 
Γ.Χ.Κ. 

γ) Αιτήματα επεξεργασίας κανονιστικών Προεδρικών 
Διαταγμάτων προς το Σ.τ.Ε. 

δ) Προτάσεις εκτύπωσης εντύπων, που έχουν εγκριθεί. 

ε) Κατανομή θέσεων προσωπικού κατά οργανική μονά¬ 
δα. 

2. Προϊστάμενος της Διεύθυνσης Επιθεώρησης Υπηρε¬ 
σιών: 

α) Ενέργειες που σχετίζονται με την κατεύθυνση και πα¬ 
ρακολούθηση του έργου των Οικονομικών Επιθεωρητών, 
καθώς καιτην παρακολούθηση του έργου των Υπηρεσιών 
του Υπουργείου. 

β) Εντολές για διενέργεια τακτικών ή εκτάκτων επιθεω¬ 
ρήσεων, διοικητικών ερευνών, ανακρίσεων και ελέγχου 
δηλώσεων περιουσιακής κατάστασης των υπαλλήλων 
του Υπουργείου. 

γ) Επεξεργασία των εκθέσεων επιθεώρησης και διαβί¬ 
βασή τους μετις παρατηρήσεις τους, στις Υπηρεσίες που 
ζήτησαντην επιθεώρηση ή έρευνα ή είναι αρμόδιες για τις 
περαιτέρω ενέργειες. 

3. Προϊστάμενος της Διεύθυνσης Επιθεώρησης Δημο¬ 
σίων Διαχειρίσεων, Νομικών Προσώπων καιΔ.Ε.Κ.Ο: 

α) Ενέργειες που σχετίζονται με την κατεύθυνση και πα¬ 
ρακολούθηση του έργου των Οικονομικών Επιθεωρητών, 
ως προς τον έλεγχο και την επιθεώρηση των Ν.Π και ΔΕ- 
ΚΟ. 

β) Εισηγητικά σημειώματα σχετικά μετις εκθέσεις, που 
υποβάλλονται από Ορκωτούς Λογιστές για ελέγχους στα 
Ν.Π καιΔΕΚΟ. 

γ) Εντολές για διενέργεια επιθεωρήσεων, διαχειριστι¬ 
κών ελέγχων και ερευνών στις Δημόσιες Διαχειρίσεις, Νο¬ 
μικά Πρόσωπα, Κληροδοτήματα καιΔΕΚΟ, καθώς και σε 
επιχειρήσεις που συνδέονται με συμβάσεις με το Δημόσιο 
ή λαμβάνουν επιχορηγήσεις από την Ευρωπαϊκή Ένωση 
ή άλλους διεθνείς Οργανισμούς. 

δ) Επεξεργασία των εκθέσεων επιθεώρησης και διαβί¬ 
βασή τους μετις παρατηρήσεις τους, στις Υπηρεσίες που 
ζήτησαντην επιθεώρηση ή έρευνα ή είναι αρμόδιες για τις 
περαιτέρω ενέργειες. 

Άρθρο 8 

Προϊστάμενοι Τμημάτων των Διευθύνσεων Οργάνω¬ 
σης, Προσωπικού Γ.Λ.Κ, Προσωπικού και Τεχνικής Υπο¬ 
στήριξης και των Διευθύνσεων της Γ ενικής Διεύθυνσης 
Οικονομικής Επιθεώρησης. 

I. ΓΕΝΙΚΑ, ΚΑΤΑΛΟΓΟ ΑΡΜΟΔΙΟΤΗΤΑΣ 

α) Ενέργειες προπαρασκευαστικών πράξεων, για υπο¬ 
θέσεις που εκκρεμούν. 

β) Ενέργειες, με τις οποίες ζητούνται στατιστικά στοι¬ 
χεία. 


γ) Έκδοση αντιγράφων γενικά, καθώς και βεβαιώσεων, 
για θέματα, που είναι δυνατό να βεβαιωθούν, από στοι¬ 
χεία, που τηρούνται στην Υπηρεσία. 

δ) Απαντήσεις σε αιτήσεις πολιτών, εκτός από αιτήσεις 
παραπόνων, με τις οποίες ζητούνται πληροφορίες για 
υποθέσεις τους, 
ε) Διαβιβαστικά έγγραφα. 

στ) Έγκριση τοποθέτησης εγγράφων στο αρχείο, γιατα 
οποία δεν απαιτείται περαιτέρω ενέργεια. 

ζ) Απλές ανακοινώσεις ή κοινοποιήσεις εγγράφων και 
αποφάσεων. 

η) Υπομνηστικά έγγραφα, σε θέματα που δεν έχουν το 
γενικότερο ενδιαφέρον της Διεύθυνσης. 

II. ΕΙΔΙΚΑ 

1. Προϊστάμενοι Τμημάτων των Διευθύνσεων της Γ ενι¬ 
κής Διεύθυνσης Οικον. Επιθεώρησης, ανάλογα με τις αρ- 
μοδιότητές τους από τον Οργανισμό του Υπουργείου Οι¬ 
κονομικών: 

Επεξεργασία των εκθέσεων επιθεώρησης και διαβίβα¬ 
σή τους, με τις παρατηρήσεις τους, στις Υπηρεσίες που 
ζήτησαν την επιθεώρηση ή έρευνα ή είναι αρμόδιες για 
τις περαιτέρω ενέργειες. 

2. Προϊστάμενος Τμήματος Γραμματείας της Διεύθυν¬ 
σης Προσωπικού Επιθεώρησης. 

α) Θεώρηση του γνησίου της υπογραφής 
β) Επικύρωση αντιγράφων και φωτοαντιγράφων 

Άρθρο 9 

Προϊστάμενοι των Αυτοτελών Γ ραφείων Κοινοβουλευ¬ 
τικού Ελέγχου, Τύπου και Δημοσίων Σχέσεων, Υπηρεσια¬ 
κών Συμβουλίων και Επικοινωνίας και Πληροφόρησης 
Πολιτών (ΓΕΠΠΟ). 

I. ΓΕΝΙΚΑ, ΚΑΤΑ ΛΟΓΟ ΑΡΜΟΔΙΟΤΗΤΑΣ: 

α) Ενέργειες προπαρασκευαστικών πράξεων για υπο¬ 
θέσεις, που εκκρεμούν. 

β) Ενέργειες πράξεων με τις οποίες ζητούνται στατιστι¬ 
κά στοιχεία ή άλλες πληροφορίες. 

γ) Έκδοση πιστοποιητικών ή αντιγράφων γενικά, στα 
θέματα της αρμοδιότητάς τους. 

δ) Απαντήσεις σε αιτήσεις πολιτών, με τις οποίες ζη¬ 
τούνται πληροφορίες για υποθέσεις τους. 

ε) Διαβιβαστικά έγγραφα, ανακοινώσεις και κοινοποιή¬ 
σεις εγγράφων και αποφάσεων. 

στ) Έγκριση τοποθέτησης στο αρχείο εγγράφων, γιατα 
οποία δεν απαιτείται περαιτέρω ενέργεια. 

II. ΕΙΔΙΚΑ 

1. Προϊστάμενος του Γραφείου Κοινοβουλευτικού 
Ελέγχου. 

Συντονισμός των ενεργειών των Διευθύνσεων του 
Υπουργείου για την έγκαιρη απάντηση σε αναφορές και 
ερωτήσεις, που κατατίθενται στη Βουλή των Ελλήνων, σε 
θέματα αρμοδιότητας του Υπουργείου Οικονομικών. 

2. Προϊστάμενος του Γραφείου Τύπου και Δημοσίων 
Σχέσεων. 

α) Ενέργειες πράξεων για την ενημέρωση των Υπηρε¬ 
σιών του Υπουργείου για τις δημοσιευόμενες στον Τύπο 
απόψεις, σχόλια κλπ. 

β) Ενέργειες πράξεων, που απευθύνονται στις Υπηρε¬ 
σίες του Υπουργείου Οικονομικών, με τις οποίες ζητού¬ 
νται στοιχεία και πληροφορίες σχετικά με την αρμοδιότη¬ 
τα του Γραφείου. 

γ) Έγκριση κάθε φύσης δαπανών, παροχής πιστώσεων, 
εντολής προμηθειών ή εκτέλεσης έργων, μέχρι του πο- 

σού των 50.000 δραχμών (147 Ευρώ) για θέματα αρμο¬ 
διότητας του Γραφείου αυτού. 

3. Προϊστάμενοι των Γραφείων Υπηρεσιακών Συμβου¬ 
λίων: 

α) Επικύρωση και χορήγηση αντιγράφων ή αποσπα¬ 
σμάτων από τα πρακτικά των συνεδριάσεων των οικείων 
κατά περίπτωση άλλων συλλογικών οργάνων. 

β) Ανακοινώσεις επί των αποφάσεων των Υπηρεσιακών 
Συμβουλίων στις αρμόδιες Υπηρεσίες. 

4. Προϊστάμενος του Γραφείου Επικοινωνίας και Πλη¬ 
ροφόρησης Πολιτών (Γ.Ε.Π.Π.Ο): 

Υπομνηστικά έγγραφα στις αρμόδιες υπηρεσίες του 
Υπουργείου Οικονομικών για παράπονα και αιτήματα πο¬ 
λιτών. 

Άρθρο 10 

Προϊστάμενοι Διευθύνσεων της Κεντρικής Υπηρεσίας 
του Σ.Δ.Ο.Ε 

I. ΓΕΝΙΚΑ, ΚΑΤΑ ΛΟΓΟ ΑΡΜΟΔΙΟΤΗΤΑΣ 

α) Παροχή οδηγιών στις Περιφερειακές Διευθύνσεις 
του Σ.Δ.Ο.Ε για αντικείμενα της αρμοδιότητάς τους. 

β) Απαντήσεις σε έγγραφα Υπηρεσιών του Υπουργείου 
Οικονομικών ή άλλων Υπουργείων και φορέων, για τρέχο¬ 
ντα υπηρεσιακά θέματα. 

γ) Έγκριση χορήγησης αντιγράφων εμπιστευτικών εγ¬ 
γράφων. 

δ) Έγκριση τοποθέτησης στο αρχείο καταγγελιών, υπο¬ 
μνημάτων και αναφορών, μετά την αξιολόγησή τους. 

ε) Έκδοση αποφάσεων μετακίνησης υπαλλήλων μέσα 
στη Διεύθυνση. 

στ) Έκδοση αποφάσεων συγκρότησης συνεργείων 
υπερωριακής εργασίας, εργασίας, κατά τις νυχτερινές 
ώρες, κατά τις αργίες και τις εξαιρέσιμες ημέρες, καθώς 
και ορισμού υπαλλήλων, που συμμετέχουν σ’αυτά. 

ζ) Διαδικαστικές ενέργειες για την παροχή ηθικών αμοι¬ 
βών ή βραβείων σε υπαλλήλους. 

η) Έκθεση απόψεων της Διεύθυνσης για διοικητικό ή 
ποινικό δικαστήριο σε θέματα προσφυγών ή αιτήσεων 
ακύρωσης, καθώς και παροχή σχετικών στοιχείων. 

θ) Έκδοση αποφάσεων μετακίνησης υπαλλήλων εκτός 
έδρας στο εσωτερικό για υπηρεσιακούς λόγους. 

II. ΕΙΔΙΚΑ 

1. Προϊστάμενος Διεύθυνσης Σχεδιασμού και Συντονι¬ 
σμού Ελέγχων και Δίωξης: 

α) Διαδικαστικές ενέργειες προς τις Περιφερειακές Δι¬ 
ευθύνσεις και τα τμήματα αυτών για τη διενέργεια ερευ¬ 
νών και ελέγχων, ύστερα από καταγγελίες ή πληροφορίες 
που περιέρχονται στη Διεύθυνση. 

β) Διαδικαστικές ενέργειες για την παρακολούθηση, το 
συντονισμό και την αποδοτικότητά του έργου των Περι¬ 
φερειακών Διευθύνσεων του Σ.Δ.Ο.Ε. 

γ) Σύνταξη μηναίου δελτίου υπηρεσίαςγιατοΤμήμαΤη- 
λεπικοινωνιών και Συντονισμού. 

δ) Έκδοση γενικών και ειδικών εντολών για τη διενέρ¬ 
γεια προληπτικών και λοιπών ελέγχων αρμοδιότητας της 
Διεύθυνσης. 

2. Προϊστάμενος Διεύθυνσης Διοικητικής Υποστήριξης: 
α) Διαδικαστικές ενέργειες για την έκδοση αποφάσεων 

σύστασης, συγκρότησης και ορισμού μελών σε συλλογι¬ 
κά όργανα, καθώς και ορισμού εκπροσώπωντου Σ.Δ.Ο.Ε, 
σε επιτροπές και άλλα συλλογικά όργανα ή ομάδες εργα¬ 
σίας άλλων υπουργείων, περιλαμβανομένων και των δια¬ 
δικαστικών ενεργειών για τη σύσταση, συγκρότηση και 


ορισμό μελών επιτροπών και ομάδων εργασίας για θέμα¬ 
τα προμηθειών. 

β) Διαδικαστικές ενέργειες για την έκδοση προεδρικών 
διαταγμάτων και αποφάσεων σύστασης, κατάργησης, 
αναδιάρθρωσης και λειτουργίας υπηρεσιώντου Σ.Δ.Ο.Ε. 

γ) Διαδικαστικές ενέργειες για έκδοση αποφάσεων με¬ 
τάβασης υπαλλήλων στο εξωτερικό για υπηρεσία ή εκ¬ 
παίδευση. 

δ) Αποφάσεις μετακίνησης των πλοίων δίωξης και διά¬ 
θεσης μέσων, οπλισμού, πυρομαχικών και λοιπού εξοπλι¬ 
σμού στις Περιφερειακές Διευθύνσεις του Σ.Δ.Ο.Ε. 

ε) Έγκριση συμμετοχής υπαλλήλων για παρακολούθη¬ 
ση, χωρίς εκπαιδευτική άδεια, συνεδρίων, σεμιναρίων και 
εκπαιδευτικών προγραμμάτων εσωτερικού. 

στ) Έγγραφα για θέματα που αφορούν τη χρήση και κί¬ 
νηση αυτοκινήτων. 

ζ) Χορήγηση κανονικών και λοιπών αδειών, εκτός αναρ- 
ρωτικών, σε Προϊσταμένους Τμημάτων και υπαλλήλους 
της Κεντρικής Υπηρεσίας. 

η) Διαδικαστικές ενέργειες για την έκδοση αποφάσε¬ 
ων μετακίνησης εκτός έδρας Προϊσταμένων Διευθύν¬ 
σεων, Αναπληρωτών Προϊσταμένων Διευθύνσεων, Υποδι¬ 
ευθυντών της Κ.Υ και Περιφερειακών Διευθύνσεων του 
Σ.Δ.Ο.Ε. 

3. Προϊστάμενος Διεύθυνσης Ειδικών Οικονομικών 
Ερευνών: 

α) Διαδικαστικές ενέργειες προς τις Περιφερειακές Δι¬ 
ευθύνσεις και τα τμήματα αυτών για τη διενέργεια ερευ¬ 
νών και ελέγχων, ύστερα από καταγγελίες ή πληροφορίες 
που περιέρχονται στη Διεύθυνση, για τα θέματα της αρ¬ 
μοδιότητάς της. 

β) Διαδικαστικές ενέργειες για την παρακολούθηση, το 
συντονισμό και την αποδοτικότητα του έργου των Περι¬ 
φερειακών Διευθύνσεων του Σ.Δ.Ο.Ε., για τα θέματα αρ¬ 
μοδιότητάς της. 

γ) Γ ενικές και ειδικές εντολές για τη διενέργεια προλη¬ 
πτικών και λοιπών ελέγχων αρμοδιότητας της Διεύθυν¬ 
σης. 

Άρθρο 11 

Αναπληρωτές Προϊστάμενοι των Διευθύνσεων της Κε¬ 
ντρικής Υπηρεσίας του Σ.Δ.Ο.Ε 

1. α) Έγκριση αιτημάτων προμήθειας βιβλίων και εντύ¬ 
πων. 

β) Απαντήσεις σε πρώτο βαθμό σε αιτήσεις, υπομνήμα¬ 
τα και αναφορές. 

γ) Έγγραφα για στατιστικά στοιχεία ή άλλες πληροφο¬ 
ρίες. 

2. ΟιΑναπληρωτές ΠροϊστάμενοιτωνΔιευθύνσεων του 
ΣΔΟΕ έχουν την εξουσία να υπογράφουν "Με Εντολή 
Υπουργού" και για τα θέματα, που ανατίθενται με την πα¬ 
ρούσα απόφαση τους Προϊσταμένους των αντίστοιχων 
Διευθύνσεων του ΣΔΟΕ, σε περίπτωση έλλειψης, απου¬ 
σίας ή κωλύματος αυτών. 

Άρθρο 12 

Προϊστάμενοι Τμημάτων των Διευθύνσεων της Κεντρι¬ 
κής Υπηρεσίας του Σ.Δ.Ο.Ε 

I. ΓΕΝΙΚΑ, ΚΑΤΑ ΛΟΓΟ ΑΡΜΟΔΙΟΤΗΤΑΣ 

α) Προπαρασκευαστικές ενέργειες για εκκρεμείς υπο¬ 
θέσεις. 

β) Διαδικαστικές ενέργειες για στατιστικά στοιχεία ή άλ¬ 
λες πληροφορίες. 

γ) Απαντήσεις σε αιτήματα πολιτών, μετά οποία ζητού¬ 
νται πληροφορίες για υποθέσεις τους, εκτός των αιτήσε¬ 
ων παραπόνων, 
δ) Διαδικαστικά έγγραφα. 

ε) Έγκριση τοποθέτησης εγγράφων στο αρχείο, για τα 
οποία δεν απαιτείται περαιτέρω ενέργεια, 
στ) Ανακοινώσεις και κοινοποιήσεις εγγράφων, 
ζ) Υπομνηστικά έγγραφα για θέματα δευτερεύουσας 
σημασίας. 

η) Εξουσιοδοτήσεις προς τις αρμόδιες κατά τόπον 
Δ.Ο.Υ για την εξόφληση χρηματικών ενταλμάτων της Κε¬ 
ντρικής Υπηρεσίας του Σ.Δ.Ο.Ε. 

θ) Θεώρηση του γνήσιου της υπογραφής και επικύρω¬ 
ση αντιγράφων και φωτοαντιγράφων. 

ι) Διαβίβαση καταγγελιών από δημόσιες και διακρατικές 
Υπηρεσίες, καθώς και από πολίτες προς τις Περιφερεια¬ 
κές Διευθύνσεις του Σ.Δ.Ο.Ε. 

II. ΕΙΔΙΚΑ 

Προϊστάμενος Τμήματος Διοικητικής Μέριμνας, Αμοι¬ 
βαίας Συνδρομής και Επανελέγχου της Διεύθυνσης Διοι¬ 
κητικής Υποστήριξης 

α) Κοινοποίηση προσωπικών μεταβολών σε υπαλλή¬ 
λους όλων των βαθμών, 
β) Θεώρηση βιβλιαρίων νοσηλείας, 
γ) Έγγραφα παραπομπής των υπαλλήλων σε Υγειονο¬ 
μική Επιτροπή και αποφάσεις δικαιολόγησης απουσίας, 
από τα υπηρεσιακά καθήκοντα λόγω ασθένειας. 

δ) Επικύρωση αντιγράφων των εγγράφων που εξέρχο¬ 
νται από την Κεντρική Υπηρεσία. 

ε) Διαδικαστικές ενέργειες για θέματα προγραμματι¬ 
σμού κίνησης οχημάτων, καθώς και φύλαξης και καθα¬ 
ριότητας των καταστημάτων του Σ.Δ.Ο.Ε. 

Άρθρο 13 

Προϊστάμενοι και Αναπληρωτές Προϊστάμενοι Περι¬ 
φερειακών Διευθύνσεων του Σ.Δ.Ο.Ε 
1. Προϊστάμενοι Περιφερειακών Διευθύνσεων του 
Σ.Δ.Ο.Ε 

α) Έγγραφα για στατιστικά στοιχεία ή άλλες πληροφο¬ 
ρίες. 

β) Απαντήσεις σε έγγραφα υπηρεσιών του Υπουργείου 
Οικονομικών ή άλλων Υπουργείων και φορέων, για τρέ¬ 
χοντα υπηρεσιακά θέματα. 


γ) Έγκριση χορήγησης αντιγράφων εμπιστευτικών εγ¬ 
γράφων. 

δ) Απαντήσεις σε αιτήματα, υπομνήματα και αναφορές 
παραπόνων πολιτών. 

ε) Αποφάσεις μετακίνησης υπαλλήλων μέσα στην Περι¬ 
φερειακή Διεύθυνση, εκτός των Προϊσταμένων των ορ¬ 
γανικών μονάδων αυτής. 

στ) Χορήγηση κανονικών, αναρρωτικών και λοιπών 
αδειών στον Αναπληρωτή Προϊστάμενο, στους Προϊστα¬ 
μένους Υποδιευθύνσεων και Τμημάτων, κατά περίπτωση, 
και στους υπαλλήλους όλωντων κλάδων προσωπικού της 
Περιφερειακής Διεύθυνσης. 

ζ) Έκδοση αποφάσεων μετακίνησης του προσωπικού 
της Περιφερειακής Διεύθυνσης εκτός έδρας. 

η) Έκδοση εντολών κίνησης των οχημάτων της Περιφε¬ 
ρειακής Διεύθυνσης. 

2. Αναπληρωτές Προϊστάμενοι Περιφερειακών Διευ¬ 
θύνσεων του ΣΔΟΕ: 

Οι Αναπληρωτές Προϊστάμενοι των Περιφερειακών Δι¬ 
ευθύνσεων του ΣΔΟΕ έχουν την εξουσία να υπογράφουν 
"Με Εντολή Υπουργού" για τα θέματα που ανατίθενται με 
την παρούσα απόφαση στους Προϊσταμένους των αντί¬ 
στοιχων Περιφερειακών Διευθύνσεωντου ΣΔΟΕ, σε περί¬ 
πτωση έλλειψης, απουσίας ή κωλύματος αυτών. 

Άρθρο 14 
Τελικές διατάξεις 

1. Η κατά τα προηγούμενα άρθρα μεταβίβαση εξου¬ 
σίας στους Προϊσταμένους Διευθύνσεων, Τμημάτων και 
Αυτοτελών Γραφείων να υπογράφουν "Με Εντολή 
Υπουργού" ισχύει και για τους νόμιμους αναπληρωτές 
τους, σε περίπτωση έλλειψης, απουσίας ή κωλύματος 
τους. 

2. Κάθε προηγούμενη απόφασή μας κατά το μέρος που 
αφορά θέματα, τα οποία ρυθμίζονται με την παρούσα, 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά 8σέλιδο ή μέρος αυτού. 

Σε μορφή ΟΘ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθπίθΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπϊθγπθΙ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























